stanford-oval/wikipedia huggingface dataset:
צ'אלנג' איירלינס (ישראל)
הערות שוליים

↑  ק.א.ל משנה שמה ל"צ'אלנג' ישראל", באתר Port2Port, ‏12 ביוני 2022
↑  חיים לנדאו, טיסה ראשונה של »קאל", על המשמר, 2 בנובמבר 1976
↑  הגרעון של חברת ק.א.ל., דבר, 14 בנובמבר 1977
↑  פסק דין בג"ץ 1703/92, סעיף 21
↑  עמירם כהן, פסק בוררות על מניות ק.א.ל: 87% שייכים לתאגיד ניר שיתופי, באתר הארץ, 18 באוגוסט 2006
↑  נווית זומר, קאל מטענים תימכר תמורת 120 מיליון שקלים, באתר ynet, 7 במאי 2008
↑  עמירם כהן, נדחתה מכירת ק.א.ל לקבוצת ירום אורן: "צריך לקרות משהו דרמטי כדי שהעסקה תבוטל", באתר TheMarker‏, 6 במאי 2010
עמירם כהן, קבוצת ירום אורן רכשה את ק.א.ל מהמושבים והקיבוצים ב-38 מיליון שקל, באתר TheMarker‏, 7 ביוני 2010
אורלי פלג מזרחי, ‏ק.א.ל, חברה להטסת מטענים, נמכרה לכנפי חגי ב-10 מיליון דולר, באתר גלובס, 15 באוגוסט 2010
↑  בג"ץ 1703/92 ק.א.ל קווי אוויר למטען נ' ראש הממשלה ואחרים, ניתן ב־23 בספטמבר 1998, סעיף 3
↑  בג"ץ 1703/92 ק.א.ל קווי אוויר למטען נ' ראש הממשלה ואחרים, ניתן ב־23 בספטמבר 1998, סעיפים 23-24
↑  מיכל רוה, ‏קאל ואגרקסקו הקימו חברה לטיפול במטענים ומטוסים בשדה התעופה בליאז', באתר גלובס, 11 בדצמבר 1996
חומר אפל

ערך זה עוסק בחומר היפותטי בפיזיקה. אם התכוונתם לסדרת הטלוויזיה, ראו .
איור של "חומר אפל", אם אמנם הוא קיים, מסביב לגלקסיית שביל החלב שלנו
הרכב היקום 380,000 שנה לאחר היווצרותו וכיום, לפי מידע ממרץ 2013 ובהנחה שתאוריית "החומר האפל" נכונה
בפיזיקה, חומר אפל (מכונה גם מסה אפלה, וליתר דיוק: גרביטציה אפלה) הוא השם שניתן לכך שלמעלה מ-85% מהגרביטציה ביקום אינה ניתנת להסבר על ידי קיומה של מסה מוכרת. סברה אחת היא שמדובר בחומר היפותטי שטרם התגלה, שאינו מגיב עם חלקיקי חומר אחרים - כולל חלקיקים של עצמו. תאוריות אחרות, כמו דינמיקה ניוטונית מתוקנת או תיקונים בתורת היחסות הכללית, נותנות הסבר חלופי לאותן תופעות כבידתיות מבלי להניח את קיומו של חומר אפל. עם זאת, ייתכן שההסבר שונה מהרעיונות שהוצעו עד כה.
החומר האפל קרוי כך, משום שבניגוד לחומר שבו יכולים לצפות, דהיינו כוכבים, ענני גז וחומר בין-כוכבי, החומר האפל הוא בלתי ניתן לצפייה ישירה. מכאן נובע שאם הוא אכן קיים, אזי הוא לא מקיים אינטראקציות אלקטרומגנטיות: הוא לא פולט ולא בולע קרינה הניתנת לצפייה ישירה, אחרת ניתן היה לזהותו באמצעות האינטראקציה שלו עם קרינה כזו. הוא גם אינו מגיב עם עצמו, אחרת היו קיימים ריכוזים שלו - למשל היו אמורים להתקיים גופים עשויים חומר אפל - אך לא התגלו ריכוזים שכאלה. הגרביטציה האפלה מפוזרת מאוד במרחב, וכל שמאפיין אותה הוא מעין "ענני" גרביטציה מסביב לגלקסיות וצבירי גלקסיות.
על-פי חישובים המבוססים על תורת היחסות הכללית, על מנת להסביר את התופעות הכבידתיות שאינן מוסברות על ידי החומר הנראה צריך שהחומר האפל יתרום כ-26.8% מצפיפות החומר והאנרגיה היקומית (ויחד עם האנרגיה האפלה כ-95.1% ממנה). המסה והאנרגיה שאנו מסוגלים לראות או לזהות באמצעים הטכנולוגיים הקיימים מהווים כ-4.9% מהיקום.
לא ידוע מהו ההרכב של החומר האפל, אך המועמדים העיקריים עבור הרכבו הם חלקיקי Wimps, גופי הילה קומפקטיים מסיביים (אנ'), אקסיונים וחלקיקי מראה.
שאלות מהותה של הגרביטציה האפלה ושאלת קיומו של חומר אפל שגורם לה הן מהבעיות הבלתי פתורות המשמעותיות ביותר באסטרופיזיקה של ימינו.
הצורך בחומר אפל

יש מספר בעיות יסודיות בקוסמולוגיה, שאחת הדרכים המקובלות להסביר אותן, היא הנחת קיומו של חומר אפל.
הצורך בחומר אפל > בעיית המסה החסרה

קיומו של החומר האפל הוא פתרון לבעיית המסה החסרה המקובל על רוב החוקרים בתחום. ברבות מן הגלקסיות הנחקרות, כאשר מסכמים את מסתם של כל הגופים המאירים: כוכבים, ענני גז וחומר בין כוכבי, המסה הכללית המתקבלת קטנה מדי בהתייחס לדינמיקת התנועה בהן. מניתוח ספקטרומטרי עולה כי מהירותם של ענני מימן הנעים בשולי גלקסיות ספירליות רבות גבוהה בהרבה מהצפוי. במקרים רבים מסתה של הגלקסיה חייבת להיות גדולה מן המסה הנראית שלה פי עשרה או יותר, על מנת למנוע מענני הגז להינתק ממנה בשל מהירותם הגבוהה. כמו כן, כשבודקים את מהירותן של גלקסיות בצבירים, מתגלה כי מהירותן גבוהה מכדי לאפשר את קיום הצביר.
לפי חוקי המשיכה היינו מצפים כי מהירות החומר בשולי הגלקסיות תקטן ככל שמתרחקים ממרכז הנראה של הגלקסיה, אולם תצפיות מראות כי יש סתירה בין המהירויות הנצפות לעומת החישובים המוערכים. במהלך שנות ה-70 של המאה ה-20, ורה רובין וקנת' פורד הראו שמתוך מדידות המהירויות של הכוכבים בשולי הגלקסיות ניתן להסיק כי החומר האפל נמצא סביב הגלקסיות במעטפת כדורית, 'הילה' של חומר אפל בעל מסה של פי 5 עד 10 ממסת החומר המאיר של הגלקסיה.
על-פי הסבר החומר האפל, כל גלקסיה שרויה במרכזה של 'הילה' של חומר שאינו מאיר, המשתרעת הרחק מעבר לאזור הנראה של הגלקסיה. מסה נוספת זו אמורה להסביר את מהירות תנועתם של ענני הגז סביב גלקסיות כמו גם את תנועתן של גלקסיות בתוך צבירי הגלקסיות.
הצורך בחומר אפל > היווצרות המבנים

על-פי תאוריית המפץ הגדול, ראשיתו של היקום היא בהתפשטות של נקודה לוהטת, שהחלה לפני כ-13.8 מיליארד שנים. אם כך, היקום היה בעל מבנה אחיד, ותבניות החומר הנראה, כוכבים, גלקסיות, צבירים ועל-צבירים, נוצרו במשך הזמן, בהשפעתו של כוח הכבידה. אלא שכאשר מחשבים כמה זמן נדרש כדי שהיקום יגיע לריכוז הנוכחי של תבניות החומר, נראה ש-13.8 מיליארדי שנה אינם מספיקים.
קיומו של חומר אפל מסייע רבות בפתרון בעיה זו. החומר האפל משתתף באינטראקציות כבידתיות, אבל אינו מושפע מאינטראקציות גרעיניות אחרות, ובפרט אינו קורן. בהיעדר השפעתם המעכבת של הכוחות האחרים, חומר אפל ממהר להתרכז במבנים דחוסים, מהר יותר מן החומר הנראה. ביקום שרובו חומר אפל, המבנים הנראים אכן יכולים להיווצר בקצב המתחייב מגילו הצעיר של היקום.
סתירת התאוריה ושובה מחדש

התאוריה המחייבת את קיומו של החומר האפל כפתרון לבעיות המסה החסרה והיווצרות המבנים נולדה לאור תצפיות שנערכו תחילה רק על סוג אחד של גלקסיות - גלקסיות ספירליות. כאשר נערכו תצפיות דומות[דרושה הבהרה] בגלקסיות אליפטיות, היה נראה תחילה, שהחומר האפל אינו נחוץ שם, מכיוון שניתן היה לכאורה להסביר את התנועה בתוך הגלקסיה האליפטית, בהסתמך על החומר הנראה בלבד. היות שאין זה סביר שכמות החומר האפל תלויה במידה רבה בסוג הגלקסיה, נראה היה תחילה, שמתבקש הסבר אחר לשתי הבעיות הללו וכי הסבר החומר האפל, נסתר בכך.
ב-2005 התפרסם ב-Nature מאמרו של פרופ' אבישי דקל מן האוניברסיטה העברית, לפיו בגלקסיות אליפטיות קיימת תנועה מן המרכז והחוצה, שאינה מתגלה בקלות על ידי אפקט דופלר, המשמש להערכת המהירות והכיוון של גופים רחוקים. על-פי גישה זו, מהירותם של הכוכבים בגלקסיות אליפטיות גבוהה מזו שנדמתה לנו עד אז ולפיכך הבעיה הקיימת בגלקסיות הספירליות קיימת גם בגלקסיות האליפטיות. כתוצאה מכך, הסתירה הזו לתאוריית החומר האפל וקיומו, נפלה וההסבר הזה עדיין נדרש גם נכון ל-2014, כהסבר אפשרי אחד מתוך כמה, לבעיות המסה החסרה והיווצרות המבנים.
בסיס נתונים - "מפת מסה"

כדי ליצור בסיס נתונים, שיאפשר לנסות לפענח את מסתוריות החומר האפל, השתמשה קבוצת חוקרים בטלסקופ החלל האבל, לצורך בניית "מפת מסה", המגדירה במדויק את חלוקת המסה בצביר הגלקסיות CL0024+17 (אנ'). לצורך הכנת המפה, נעזרו החוקרים ב-120 שעות צילום של טלסקופ האבל. זהו משך התצפית הארוך ביותר שהושקע עד היום לצילום צביר גלקסיות. למרות מרחקו של הצביר מכדור הארץ (למעלה מ-4.5 מיליארד שנות אור), גודלו העצום אפשר לחוקרים לחקור אותו לעומקו ולבסוף – למפותו בצורה מדויקת מאוד.
עם השלמת המפה, בפעם הראשונה נוצר בסיס נתונים מקובל, שעל פיו יכולים החוקרים לנסות בהמשך לצפות בפיזורו של החומר האפל בצביר, ולנסות ללמוד את השפעתו על החומר הנראה. החוקרים מקווים, כי פענוח המפה והמסקנות שיילמדו מניתוחה, יסייעו למדע להבין את טיבו של החומר האפל ואת תפקידו בצבירי גלקסיות ובהיווצרות היקום וגרמי השמיים. עם זאת, מדובר בבסיס נתונים בלבד, ושימוש בשיטה זו למציאת החומר האפל או אף הוכחת עצם קיומו יצריך עוד שנים רבות של מחקר.
תאוריות על טבעו של החומר האפל

אחת מאפשרויות ההסבר הראשונות שנשללו הייתה, שהחומר האפל הוא "אנטי חומר". התנגשות בין חומר לאנטי חומר יוצרת התפרצות ייחודית של קרני גמא ואולם שום התפרצות ייחודית שכזו לא נמצאה.
תאוריה נוספת שנשללה במידה רבה, אך לא לחלוטין, גרסה כי החומר האפל מפוזר ביקום בצורה של "עצמי הילה מסיביים קטנים" (באנגלית Massive Compact Halo Objects, או MACHOs). על פי תאוריה זו, החומר האפל מרכיב עצמים כמו "ננסים חומים", או אולי מצוי במצבורים קטנים אך דחוסים של חלקיקים כבדים.
גודלם של ה-MACHOS אמור היה להיות בין זה של כוכב הלכת צדק לבין מסת שמש אחת, והם אמורים היו להימצא בהילה האפלה של כל גלקסיה. על פי התאוריה, לא ניתן לצפות בהם באמצעים רגילים, משום שהם קטנים מדי ואינם קורנים. עם זאת, הם אמורים היו להיות מורכבים מבאריונים, כלומר, חלקיקים ניתנים לאבחנה ובכך הייתה זו בעצם תאוריית מפלט, שניסתה לטעון שחומר האפל איננו בעצם אפל כל כך, אלא חומר שאנו כבר מכירים, רק שטרם הבחנו בו עד היום.
תאוריה זו נשללה, משום שעצמים שכאלה צפויים היו לעוות את אורם של הכוכבים, הגלקסיות והצבירים העובר בסמוך אליהם, בתופעה הקרויה עידוש כבידתי, ועיוות שכזה לא אותר, למרות תצפיות ממושכות. התאוריה לא נשללה עם זאת לחלוטין, אלא ההנחה היא, שגם אם עצמים שכאלה קיימים, אזי לאור העובדה שלא הצלחנו לגלותם עד עתה, הם לפחות אינם מהווים חלק משמעותי מן החומר האפל, אלא לכל היותר אולי עד 20% ממנו, אם בכלל.
תאוריה דומה במידה רבה גרסה, שמדובר אולי בחורים שחורים מסיביים, בסדר גודל של גלקסיה שלמה ויותר, שטרם גילינו אותם, אך הם המהווים את אותו חומר אפל מסתורי. אילו הוכחה תאוריה זו, אזי שוב, לא היה צורך בקיומו של חומר אפל של ממש, אלא באריונים יכולים היו אולי להרכיב אותו. אלא שגם תאוריה זו נשללה, משום שגם חורים שחורים שכאלה, צריכים היו ליצור עיוותים כבידתיים מתאימים, ולא נמצאו עיוותים שכאלה, למרות החיפושים המסיביים אחריהם.
לפי התאוריה הנוכחית, החומר האפל איננו מורכב כלל מבאריונים, אלא מחלקיקים אלמנטריים כגון אקסיונים, Strongly Interacting Massive Particles או WIMPs - Weakly Interacting Massive Particles, שאינם שייכים למודל הסטנדרטי של הפיזיקה החלקיקית, לא נצפו מעולם ואמורים להשתתף באינטראקציות חלשות וכבידתיות בלבד. הסוג האחרון של חלקיקים, WIMPs למשל, מופיע בתאוריות כמו סופר סימטריה, הקיימות על הנייר בלבד וטרם הוכחו.
משמעותה של התאוריה הנוכחית היא אם כן, בעצם, ש"חומר אפל" הוא חומר בלתי ידוע, המורכב מחלקיקים בלתי ידועים, בעלי תכונות בלתי ידועות.
להלן יחס מרכיבי היקום על פי מדידות והערכות נכון ל-2014:
| סוג | תיאור | אחוז מהיקום |
| --- | --- | --- |
| חומר קורן וגם שאינו קורן, אך עשוי מבאריונים | כוכבים ועצמים בהירים וכן חומרים כגון גז בין-כוכבי וכוכבי לכת הנקראים גם Dim Matter - "חומר עמום" | 4.9 |
| חומר אפל | חומר שלא מבצע אינטראקציות אלקטרומגנטיות אלא רק כבידתיות | 26.8 |
| אנרגיה אפלה | אנרגיה דוחה הגורמת להאצת התפשטות היקום וגדלה ככל שנפח היקום גדל. מהותה עדיין אינה ברורה | 68.3 |
קרינת גמא במרכז שביל החלב

באפריל 2014 פרסמה קבוצת מדענים מ"פרמילאב" (מעבדת מאיץ החלקיקים האמריקאי), אוניברסיטת הרווארד, MIT, ואוניברסיטת שיקגו מפה חדשה של קרינת גמא במרכז גלקסיית שביל החלב, הגלקסיה שלנו. המפה הייתה מבוססת על מידע שהיה נגיש לציבור מאז קלט אותו טלסקופ קרני הגמא פרמי של נאס"א. קבוצת המדענים עיבדה את המידע מחדש, סילקה מהמפה את כל קרינת הגמא שמקורותיה ידועים ומצאה כי נותרה כמות גדולה מאוד של קרינה שכזו, המגיעה ממקור בלתי ידוע במרכז הגלקסיה שלנו. לטענת מדעני הקבוצה, המקור הבלתי ידוע של אותה קרינת גמא עודפת יכול להיות החומר האפל.
הטענה מבוססת על כך שאחת התאוריות לגבי החומר האפל היא שמדובר ב"חלקיקים בעלי מסה, המגיבים תגובה חלשה" (WIMPs) (שלא הוכח קיומם כלל). לפי אחת התאוריות, ה-WIMPs הם האנטי-חומר של עצמם, ולכן הם מאיינים זה את זה, כשאחד מהם מתנגש ברעהו. איון שכזה של חלקיקי WIMP אמור להפיק חלקיקי חומר רגיל לרבות פוטונים של קרינת גמא. החומר האפל אמור להיות דחוס ביותר בלב שביל החלב, ולכן שם אמורות לקרות ההתנגשויות הרבות ביותר מהסוג הזה ולפיכך התגלית מיוחסת על ידי המדענים שגילו אותה, לחומר האפל.
ניסיון לגילוי חומר אפל

באוקטובר 2013 פורסם שגלאי החומר האפל, המשוכלל והרגיש ביותר שנוצר עד כה, הקרוי LUX - Large Underground Xenon לא גילה שום חומר אפל וכי ככל הנראה כל התגליות של החומר האפל עליהן דווח קודם לכן, היו שגויות. הגלאי המשוכלל נבנה בעומק קילומטר וחצי בתוך מכרה זהב לשעבר, בדרום דקוטה והרעיון היה לגלות חלקיקי חומר אפל שעה שהם עוברים דרך כדור הארץ, אולם הניסיון כאמור נכשל. התוצאות הללו אינן שוללות עדיין לחלוטין את אפשרות קיומו של החומר האפל, הן רק מצמצמות את הצורות האפשריות בהן הוא עשוי להתקיים, אם הוא בכל זאת קיים. התכנון של עורכי הניסוי הוא ליצור מכשיר משוכלל בהרבה ולנסות לגלות באמצעותו את "החומר האפל" החמקמק.
ראו גם

דינמיקה ניוטונית מתוקנת
צפיפות היקום
משוואות פרידמן
חומריו האפלים - סדרת ספרים (מדע דמיוני) שהחומר האפל משחק בה תפקיד חשוב
חומר אפל בראיוני
לקריאה נוספת

צפריר קולת, הצד האפל של היקום, הוצאת מפה, תל אביב, 2004.
Ben-Amots, N., Helium as a major portion of the dark matter and  the cell structure of the universe, Journal of Physics: Conference Series (Impact factor 4, Peer reviewed), v. 1956, doi=10.1088/1742-6596/1956/1/012006 https://iopscience.iop.org/article/10.1088/1742-6596/1956/1/012006/pdf (2021)
2021 JPCS Peer review declaration v. 1956 (Impact factor 4)   https://iopscience.iop.org/article/10.1088/1742-6596/1956/1/011002/pdf (2021)
Einasto, J., Longair, M.S., The Large Scale Structure of the Universe Symposium (a book), Reidel, p. 247 (1978) https://adsabs.harvard.edu/full/1978IAUS...79..241J.
הערות שוליים

↑  מתוך קורות החיים של ורה רובין, אוניברסיטת קרניגי
↑  עמר ברומברג, יש כנראה חומר אפל. צריך רק לדעת לשקול אותו, באתר הארץ, 10 באוקטובר 2005
↑  סיינטיפיק אמריקן ישראל, ‏לנקות אחרי איינשטיין, באתר "הידען", 24 במרץ 2016
↑  "Fermi Data Tantalize With New Clues To Dark Matter",‏ 3 באפריל 2014, באתר נאס"א
↑  "Searching for Dark Matter With the Large Underground Xenon Experiment",‏ 17 באפריל 2014
| --- | --- |
בקרת זהויות :  NLI: 987007538991005171  BnF: cb12142390j (data)  GND: 4230260-2  LCCN: sh87007317  NKC: ph618637 
מפת המסה של צביר גלקסיות CL0024+17 כפי שמופתה על ידי טלסקופ החלל האבל
היחס בין אנרגיה אפלה וחומר אפל, לבין כל מה שעשוי מבאריונים, כלומר, ניתן לגילוי בטכנולוגיה של 2021
אגודת הסופרות והסופרים העברים בישראל

| --- | --- |

 מדינה:  ישראל 
 מטה הארגון:  תל אביב-יפו 
 תקופת הפעילות:  1921–הווה (כ־104 שנים) 
 www.hebrew-writers.org
 
אגודת הסופרות והסופרים העברים בישראל(בעבר: אגודת הסופרים והספרות העברית, אגודת הסופרים העבריים בארץ ישראל, אגודת הסופרים העבריים, אגודת הסופרים העברים במדינת ישראל) היא אגודה מקצועית של הסופרים והמשוררים כותבי העברית בישראל. קיימות בישראל גם אגודות של סופרים כותבי שפות אחרות, כגון ערבית.
בול ליובל אגודת הסופרים
היסטוריה

אגודת הסופרים הוקמה בתל אביב בשנת 1921 על ידי חיים נחמן ביאליק ושאול טשרניחובסקי באספה שהתקיימה ביפו בחול המועד פסח תרפ"א.באספה זו השתתפו כ-70 סופרים ונחום סוקולוב נבחר לנשיא כבוד. באותו מעמד נבחרו כדירקטורים לוועד האגודה: חיים נחמן ביאליק, אחד העם, מרדכי בן הלל הכהן, יעקב פיכמן, אשר ברש, אהרן אברהם קבק ואלכסנדר זיסקינד רבינוביץ'.
במכון גנזים של אגודת הסופרים שמורים פרוטוקולים של ועדות אגודת הסופרים בשנותיה הראשונות. ישיבה א' התקיימה בירושלים בכ"ח תשרי, תרפ"ה (26 באוקטובר 1924).
ב-1928 נבחר חיים נחמן ביאליק לנשיא אגודת הסופרים, תפקיד שמילא עד שנפטר ב-1934.
ב-1938 נבחר שאול טשרניחובסקי להחליפו בתפקיד נשיא אגודת הסופרים, תפקיד שמילא עד שנפטר ב-1943.
ב-1958 נבחר דב חומסקי, שמילא את התפקיד עד 1974.
שמאי גולן היה יו"ר אגודת הסופרים עד שנת 1983.
בשנת 1984 כיהן המשורר נתן יונתן כנשיא אגודת הסופרים.
מטרות אגודת הסופרים

מטרה מקצועית - לדאוג לזכויות הסופרים ולהושיט עזרה לסופרים בצרה.
מטרה ספרותית - קיום מפעלים ספרותיים, ובהם מכון גנזים של אגודת הסופרים, כתב העת הספרותי מאזנים, הענקת פרסים ספרותיים, קיום קשרים בינלאומיים עם סופרים ועם אגודת סופרים בעולם.
מטרה ציבורית - "כגוף שיש לו מה לומר בענייני השעה ועניינים מוסריים".
בית אגודת הסופרים הוא "בית הסופר" בתל אביב, רחוב קפלן 6, הקרוי על שם שאול טשרניחובסקי. ובו שוכנים משרדי ההנהלה, אולמות לאירועים ספרותיים ומערכת כתב העת הספרותי מאזנים. מכון "גנזים של אגודת הסופרים" עבר ב-2008 לבית אריאלה בתל אביב.
אירועי אגודת הסופרים העברים

האגודה מקיימת פעילויות שונות בבית הסופר בתל אביב וברחבי הארץ להנחלת אהבה לספרות ולשירה ולרווחת היוצרים.
השקת ספרים.
ערבי הקראת שירים ויצירות ספרותיות.
פסטיבל שירת הים.
אירוח משוררים וסופרים מחו"ל.
סדנאות כתיבה.
סדרת הרצאות.
תנאי הקבלה לאגודת הסופרים

חברות באגודת הסופרים מותנית בכתיבת שני ספרים בשפה העברית ובאישור ועדת קבלה. בתחילת שנות השבעים, כאשר מספר חברי האגודה היה כ-300, הוחלט לצרף גם לשורות האגודה סופרים חדשים שעלו לא מכבר אל הארץ. סופרים אלו לא פרסמו עבודות בעברית. במקביל האגודה יזמה מאמץ לתרגם את היצירות של סופרים אלו לעברית, לסייע בקליטתם לתרבות הישראלית.
בתחילת שנת 2016 הצטרפו לאגודת הסופרים כ-40 עורכים ומתרגמים, לאחר שתנאי הסף לקבלה לחברות באגודה שונו והתאפשרה הצטרפות גם של עורכים ומתרגמים "בהוצאות ספרים מרכזיות".
נכון לשנת 2016 מאגדת אגודת הסופרים כ-520 סופרים, משוררים, עורכים, מתרגמים, במאים ומחזאים.
ראו גם

פרס ברנר
איגוד כללי של סופרים בישראל
הערות שוליים

↑  אגודת הסופרות והסופרים העברים בישראל, באתר אגודת הסופרות והסופרים העברים בישראל, ‏נדלה בתאריך 2.5.2023
↑  א"ז רבינוביץ, ע"ד אגודת הסופרים בא"י, הארץ, 5 באפריל 1921; לסדור אגודת הסופרים, הארץ, 4 באוקטובר 1921
↑  Dov Chomsky, Writers' Association In Israel, Encyclopaedia Judaica, Second Edition, Volume 21, pp. 234–235
↑  מה קורא, כותרת ראשית, 29 בפברואר 1984
↑   גילי איזיקוביץ, כשמעמד הכותבים בישראל בשפל חסר תקדים, מדוע אין לאגודת הסופרים מה להציע להם?, באתר הארץ, 29 בינואר 2020
| --- | --- |
בקרת זהויות :  NLI: 987007300187505171  PLWABN: 9811987848805606  BnF: cb15796693v (data)  ISNI: 0000 0001 2104 2996  LCCN: n96075665  NLA: 35082890  VIAF: 140287794   WorldCat (עם VIAF): 140287794 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
התאחדות הארגונים והקהילות היהודיות של אוקראינה

| --- | --- |

 מדינה:  אוקראינה 
 מטה הארגון:  קייב 
 תקופת הפעילות:  1991–הווה (כ־34 שנים) 
 www.vaadua.org
 
ועד אוקראינה הוא התאחדות הארגונים והקהילות היהודיות של אוקראינה (באוקראינית: Асоціація єврейських організацій та общин України) היה ארגון יהודי באוקראינה. הוקם ב-1991 ומשרדיו שוכנים בקייב הבירה. נכון לשנת 2015 בראש הארגון עומד יוסף זיסלס. הארגון חבר בקונגרס הלאומים האוקראיני, אך מאז הוא כמעט ואינו מתפקד.
היסטוריה

הוועד הוקם ב-14 בינואר 1991 והוא מכיל 265 ארגונים מ-94 ערים באוקראינה, כמו גם 63 קהילות יהודיות, 56 קהילות עירוניות, 15 ארגונים חברתיים, 17 בתי ספר יהודיים, 55 ארגוני תרבות, 10 ארגונים אזוריים לסיוע לעצורי גטו ומחנות ריכוז, 19 ארגוני נוער ו-5 ארגונים החברים בוועד.
התאחדות הארגונים והקהילות היהודיות של אוקראינה חברה בארגונים הבאים:
הקונגרס היהודי העולמי
הקונגרס היהודי האירופי
התאחדות הארגונים והקהילות היהודיות של חבר המדינות העצמאיות
הארגון גם נחשב לאחד ממייסדי הארגונים הבאים:
הקונפדרציה היהודית של אוקראינה
ההתאחדות הציונית האוקראינית
הקונגרס היהודי האירו-אסייתי
הקונגרס העולמי של היהודים הדוברי-רוסית
קונגרס הלאומים האוקראיני
תפקידי הארגון

מטרתו העיקרית של הארגון הוא חיזוק הארגונים היהודיים והקהילות היהודיות באוקראינה והידוק הקשרים והיחסים בין הקהילות היהודיות של אוקראינה. הארגון מסייע לעלייה האוקראינית לישראל, תומך מבחינה כספית בארגונים יהודיים שונים, מסייע בפיתוח מרכזי תרבות יהודיים, בניית בתי ספר ובתי כנסת. הארגון גם נחשב למובילי המאבק נגד האנטישמיות באוקראינה. הארגון נחשב גם למייצג יהודי אוקראינה בקרב ארגונים ממשלתיים באוקראינה.
מאז 1991 הארגון מנפיק גם אתר ועיתון בשם "חדשות", שכשמו כן, מפיץ ידיעות חדשותיות על הקהילה היהודית האוקראינית.
וילארד קרטין

| --- | --- |

 לידה:  28 בנובמבר 1905 טרנטון, ארצות הברית 
 פטירה:  4 בפברואר 1996 (בגיל 90) פורט מאיירס, ארצות הברית 
 מדינה:  ארצות הברית 
 השכלה:  בית הספר למשפט אוניברסיטת פנסילבניה  אוניברסיטת המדינה של פנסילבניה 
 מפלגה:  המפלגה הרפובליקנית 
 
וילארד ס. קרטין (באנגלית: Willard S. Curtin‏; 28 בנובמבר 1905 - 4 בפברואר 1996) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-8 של מדינת פנסילבניה.
ביוגרפיה

קרטין נולד בעיר טרנטון שבניו ג'רזי בשנת 1905. בשנת 1911, עבר עם הוריו למחוז באקס שבפנסילבניה. קרטין למד בבתי ספר ציבוריים, וסיים את לימודיו באוניברסיטת המדינה של פנסילבניה בשנת 1929, ואת לימודיו בבית הספר למשפטים שבאוניברסיטת פנסילבניה בשנת 1932.
בשנת 1932 החל לעבוד במשרד עורכי דין. קרטין שימש כעוזר הפרקליט של מחוז באקס בין השנים 1938–1949, וכפרקליט של המחוז בין 1949 ל-1953. קרטין היה חבר בוועד המחוז בוועדה הרפובליקנית של פנסילבניה בין השנים 1954–1956.
קרטין נבחר לקונגרס ה-85 של ארצות הברית, ולארבעת הקונגרסים שלאחר מכן, מטעם המפלגה הרפובליקנית.
בשנת 1962, ניצח וילארד קרטין את הסופר ג'יימס מיצ'נר.
קרטין לא היה מועמד בבחירות בשנת 1966.
הערות שוליים

1 2 3 4 5 6  Bioguide Search, bioguide.congress.gov
ערך זה הוא קצרמרבנושא פוליטיקאים ובנושא אמריקאים. אתם מוזמנים לתרום לוויקיפדיה ו.
| --- | --- |
בקרת זהויות :  ISNI: 0000 0001 0249 4495  LCCN: no2010133887  SNAC: w6sj304d  US Congress: C001005  VIAF: 152857917   WorldCat (עם VIAF): 152857917
רונן דוד

| --- | --- |
רונן דוד
רונן דוד
 לידה:  5 ביוני 1970 (בן 54) צפת, ישראל ישראל
 מדינה:  ישראל 
 לאום:  ישראלי
 עיסוק:  פעיל זכויות האדם וסופר
 יצירות בולטות:  פסיכופריחה, טנק הנכים
 תקופת הפעילות:  מ-2004
 
רונן דוד (נולד ב-5 ביוני 1970 בצפת) הוא פעיל זכויות האדם, מרצה וסופר ישראלי.
ביוגרפיה

דוד נולד, גדל והתחנך בצפת. בשנות ילדותו, שימש כעיתונאי זעיר (ע"ז) בתוכנית הרדיו לילדים ונוער "חתול בשק" ברשת א' של קול ישראל.
עם גיוסו לצה"ל שובץ בחיל השריון בחטיבה 7. בשריון עבר הכשרה כלוחם וקורס מפקדי טנקים. ב-1989, בעת ששירת בגדוד 77 כמפקד טנק, נפצע מרימון הלם שהושלך על ידי מפקד אחר והתפוצץ סמוך אליו במהלך תצפית. שמיעתו נפגעה והוא הוכר כנכה צה"ל.
בהמשך השלים קורס קציני שריון ושימש כמפקד מחלקת טנקים וסגן מפקד פלוגת טנקים בגדוד 82. במהלך היותו בגדוד שירת ברצועת הביטחון בדרום לבנון מספר פעמים ובין היתר כסגן מפקד מוצב הבופור. לאחר שהשלים קורס מפקדי פלוגות, שימש כמפקד פלוגה בבה"ד 1.
בשנת 1999, כשהיה דוד בן 29, עבר קורס קבט"י תעופה במסגרת השב"כ ואל-על, אך פרש טרם קבלת התפקיד והשמתו בחו"ל.
בשנת 2000, בסמוך לשיחות השלום בקמפ דייוויד ובמסגרת שירות מילואים קרבי בתפקיד מפקד פלוגה בדרגת סרן, חווה דוד פסיכוזה מסוג מאניה.
דוד בוגר לימודי תואר ראשון בהנדסת מכונות מטעם "מכללת צור" (הוקמה ביוזמת סטף ורטהיימר בשיתוף עם מכללה גרמנית, מה"ט והאוניברסיטה הפתוחה, בהמשך נעשתה לבית ספר תיכון מקצועי בגן התעשייה בלבון). דוד מוסמך לתואר שני במנהל עסקים. עבד בין היתר לאורך חייו כמדריך שחייה והשתתף בתחרויות שחייה ארציות.
נשוי לאסתי ואב לשתי בנות. מתגורר בנהריה.
פעילותו הציבורית

דוד משמש מודל לחיקוי עבור מתמודדים רבים בארץ ומחוצה לה בזכות דרכו האופטימית בהתמודדות עם מגבלה נפשית.
ב-2006 הקים את מדור "ציפור הנפש" בנגישות ישראל מתוך ההכרה שנכות נפשית גם היא נכות כמו כל נכות פיזית אחרת. מאותה סיבה, בשנת 2004 ייסד, הקים ומנהל את פורום "ציפור הנפש" בפורטל נכי צה"ל.
בשנים 2007–2012 הנחה קבוצות לעזרה עצמית במסגרת מועדונים של אנוש.
ב-2007 יזם את הקמתו של אתר האינטרנט של ארגון מל"מ - מתמודדים למען מתמודדים, גוף התנדבותי של נפגעי נפש למען מאבק על זכויות ותדמית, שנוסד על ידי בני הזוג צביאל רופא ודליה וירצברג-רופא בשנת 2003. האתר מכיל מידע רב וראשון מסוגו בישראל. מאז 2009 מכהן דוד כיו"ר ארגון מל"מ בפועל, ומקיים קשר רציף עם מאות מתמודדים, בני משפחה ואנשי מקצוע בבריאות הנפש בישראל ובעולם.
דוד כותב וכתב מאמרים רבים מנקודת מבטו כמתמודד עם נכות נפשית, בין היתר ב-2006 היה בעל טור שבועי ב-nrg מעריב.
מאז ינואר 2015 משמש כנציג המתמודדים וחבר בוועד המנהל הארצי של אנוש - העמותה הישראלית לבריאות הנפש.
בין היתר, דוד התנדב ומתנדב במהלך חייו בגופים רבים כמו- המשמר האזרחי, עזרה ומדריך בקייטנות עיוורים בצפת יחד עם ד"ר יעל בן דור, מגן דוד אדום, אקים, עזרה לנוער בסיכון, אנוש, ויקיפדיה ועוד גופים רבים אחרים.
ספריו

פסיכופריחה, תמוז, 2006
מעגלון, החממה הספרותית, 2011
מחלת נפש - המדריך להתמודדות ולהחלמה, החממה הספרותית, 2012
טנק הנכים, בית העורכים, 2024
הערות שוליים

↑  פסיכופריחה, עמוד 10
↑  טנק הנכים, עמוד 14
↑  התוכנית כל בוקר בערוץ 10 - מארחת את ד"ר חגי אורן ואת רונן דוד, אוגוסט 2007
↑  פורום ציפור הנפש בפורטל נכי צה"ל
↑  אוסף מאמרים מאת רונן דוד, באתר אנוש – העמותה הישראלית לבריאות הנפש
↑  טורו של רונן דוד, באתר nrg מעריב
| --- | --- |
בקרת זהויות :  NLI: 987007604975305171  BnF: cb15527899x (data)  ISNI: 0000 0000 7848 1562  LCCN: n2012001472  VIAF: 64315612   WorldCat (עם VIAF): 64315612
לוקיוס קורנליוס סקיפיו אסיאטיקוס

מה שנקרא "הפסל של מריוס " בגליפטותק של מינכן, שזוהה על ידי פיליפו קוארלי כזו של אסיאטקוס, ממוקם במקור על חזית קבר הסקיפיוס.
לוקיוס קורנליוס סקיפיו אסיאטיקוס (ביוונית עתיקה: Lucius Cornelius Scipio Asiagenes המאה ה-3 לפנה"ס - 183 לפנה"ס) היה גנרל ומדינאי של הרפובליקה הרומית. הוא היה בנו של פובליוס קורנליוס סקיפיו ואחיו הצעיר של סקיפיו אפריקנוס. הוא נבחר לקונסול בשנת 190 לפני הספירה, ומאוחר יותר באותה שנה הוביל (עם אחיו) את הכוחות הרומאים לניצחון בקרב מגנסיה.
רקע משפחתי

לוקיוס השתייך לג'נס הפטריציאני קורנליה, אחד מהג'נטים החשובים ביותר של הרפובליקה, שמנה יותר קונסוליות מכל אחת אחרת. הוא היה בנם של פובליוס, הקונסול של 218 שמת בקרב הבאטיס העליון נגד הקרתגנים ב-211, ושל פומפוניה, בתו של מניוס פומפוניוס מאטו, הקונסול ב-233. ללוציוס היה גם אח מבוגר, פובליוס, הידוע יותר בשם פובליוס קורנליוס סקיפיו אפריקנוס, שהיה המנהיג בדורו וזה שהביס את חניבעל בקרב זאמה ב-202. לוציוס היה קרוב מאוד לאחיו לאורך הקריירה שלו, אבל היה לו מערכת יחסים סותרת עם בן דודו סקיפיו נאסיקה מאחר ששניהם נולדו בסביבות שנת 228, ולכן נלחמו על אותם רשויות השופטים בכל שלב של מסלול המשרות שלהם.
אשתו של לוציוס אינה ידועה.